**Szerződés-tervezet**

**Rehabilitációs szakmérnöki tevékenység ellátására**

Amely létrejött egyrészről az

Név: Mezőkövesdi Tankerületi Központ

Székhely: 3400 Mezőkövesd, Mátyás Király út 223.

Adószám: 15835286-205

Bankszámlaszám: 10027006-00336554-30005503

Képviseli:………………………. tankerületi igazgató

**mint Megrendelő (a továbbiakban Megrendelő)**

másrészről az

Név: **……………………………………….**

Székhely: **……………………………………….**

Telephely: **……………………………………….**.

Cégjegyzékszám: **……………………………………….**

Adószám: **……………………………………….**

Bankszámlaszám: **……………………………………….**

Képviseli: **……………………………………….**

**mint Megbízott, (a továbbiakban: Megbízott)**

a továbbiakban együttesen Felek között, a mai napon, az alábbi feltételek szerint.

**A szerződés tárgya**

1. Megrendelő beszerzési eljárást folytatott le, melynek nyertese jelen szerződés Megbízottja. A Megrendelő megrendeli, Megbízott elvállalja a „Borsod-Abaúj-Zemplén megyei EGYMI épületeinek infrastrukturális fejlesztése” című projekt Projektazonosító: EFOP-4.1.6-16-2017-00003pályázathoz kapcsolódó építési beruházások akadálymentesítési szakvélemény, tanácsadás és ellenőrzési feladatok ellátása az ajánlattételi felhívás III. pontjában meghatározott beruházással érintett helyszínek és tervdokumentációikkal kapcsolatban.

Felek rögzítik, hogy a szerződés előzményeként lefojtatott ajánlattételi eljárás során keletkezett dokumentumok a jelen szerződéssel együttesen értelmezendőek, és alkalmazandóak, különös tekintettel:

* ajánlattételi felhívás;
* Megbízott ajánlata;

**A szerződés hatálya**

1. Felek rögzítik, hogy a jelen szerződés mindkét Fél általi aláírásának napján lép hatályba és felek egymás között történő elszámolásáig tart.

Felek rögzítik, hogy a Megbízott teljesítése szerződésszerű, amennyiben pályázathoz kapcsolódó építési beruházások végleges kiviteli, engedélyezési terve rehabilitációs szakvéleménnyel rendelkeznek, továbbá a kivitelezés műszaki átadásához is elkészül a megfelelő minősítésű rehabilitációs záró szakvélemény.

Felek rögzítik, hogy az átadott terveket (engedélyezési, kiviteli) Megbízott az átadás napjától számítva 10 munkanapon belül szakvéleménnyel, szükség esetén módosítási javaslattal látja el. A kivitelezés, illetve a kivitelező kiválasztása engedélyező rehabilitációs szakvélemény nélkül nem indítható. Megbízott a tervdokumentációról készült szakvéleményt a Megrendelő részére adja át, aki annak megfelelően intézkedik az abban foglaltok függvényében a tervdokumentáció megfelelő módosításáról. Azt követően ismételten megküldi a Megbízott részére felülvizsgálatra. Megfelelő szakvélemény esetén Megrendelő intézkedik a kivitelezési szakasz indításáról

Megbízott a teljesítésigazolás és számlák kiállításához helyrajzi számonként záró szakvéleményt készít, amit papír alapon és elektronikus úton szerkeszthető formában is átad Megrendelő részére.

**A felek jogai és kötelezettségei**

1. Megrendelő kötelezettséget vállal arra, hogy a szerződés hatálybalépésekor Megbízott rendelkezésére bocsátja a Megrendelő birtokában lévő a Borsod-Abaúj-Zemplén megyei EGYMI épületeinek infrastrukturális fejlesztésecímű projekt Projektazonosító: EFOP-4.1.6-16-2017-00003pályázat kapcsán kiválasztott, jelen szerződéssel érintett ingatlanok pontos adatait.
2. Amennyiben Megrendelő a teljesítéshez szükséges adatszolgáltatással késlekedik, vagy az előfeltételeket nem biztosítja, Megbízott köteles a teljesítéshez szükséges adatszolgáltatásra megfelelő teljesítési idő meghagyásával Megrendelőt írásban (e-mail, levél) felhívni. Ha Megrendelő az értesítés vagy figyelmeztetés ellenére határidőn belül nem ad Megbízottnak tájékoztatást, utasítást, nem teszi meg a szükséges nyilatkozatokat, vagy nem biztosítja az előfeltételeket, úgy Megbízott a munkát Megrendelő kockázatára a meglévő információk birtokában végzi el és az emiatti Megbízotti felelősséget a Felek kizárják.
3. Megbízott a szerződésből fakadó kötelezettségek teljesítésének tekintetében köteles Megrendelő utasításai szerint eljárni. Ha Megrendelő célszerűtlen, vagy szakszerűtlen utasítást ad, Megbízott köteles őt erre figyelmeztetni.
4. Megbízott köteles a munkáját olyan gondosan megszervezni, hogy minden előrelátható akadály időben megszüntethető legyen. A felmerült akadályokról a Megbízott haladéktalanul köteles értesíteni a Megrendelőt.
5. Megbízott alvállalkozók igénybevételére jogosult, akikért úgy felel, mintha a munkát maga látta volna el.
6. Megbízott garantálja, hogy a teljesítésben résztvevő összes munkavállalója, alvállalkozója érvényes rehabilitációs szakmérnöki képesítéssel rendelkezik.
7. Felek rögzítik, hogy a Projekttel kapcsolatos vagy azzal összefüggő bármely, a Megrendelő által harmadik személyek irányába eszközölt nyilatkozat, döntés, cselekmény vagy ezek hiánya kizárólag Megrendelő felelősségi és érdekkörébe tartozó olyan jogi tények, amelyért felelősség Megbízottat sem polgári jogi, sem büntető jogi sem másmilyen módon nem terheli, ide nem értve a szándékosan, súlyos gondatlansággal, vagy bűncselekménnyel okozott, továbbá az életet, testi épséget, egészséget megkárosító szerződésszegésért való felelősséget. Megbízott ennek megfelelően - az erre vonatkozó, közvetlenül Megrendelőtől származó kifejezett és kellően körülhatárolt tárgykörű írásbeli meghatalmazás adásának esetét kivéve - Megrendelő képviseletében nem jogosult eljárni. Felek megállapodnak, hogy jelen szerződés teljesítése érdekében Megrendelő igény szerint esetileg írásban – meghatalmazást adhat Megbízottnak arra, hogy nevében és helyette az érintett hatóságok, illetve szakhatóságok előtt eljárjon és képviselje, előre meghatározott témakörökben.
8. Az esetlegesen felmerülő hibás teljesítés esetén a Megbízott köteles a felmerült hibát haladéktalanul és díjtalanul kijavítani.
9. Megbízott műszaki felelőssége csak az általa, illetve alvállalkozói által készített dokumentációk és munkarészek körében áll fenn, azonban felelős azért, hogy a Megbízott vagy alvállalkozói által készített dokumentációk és más, nem a Megbízott vagy alvállalkozói által készített dokumentációk összhangban legyenek egymással.
10. Megbízott a szakvéleményt olyan átfogó kódrendszerrel jelöli, amely biztosítja a dokumentációk közötti eligazodást.
11. A szakvélemény a szakmai normáknak megfelelő kivitelben és léptékben készülnek, a megvalósításhoz szükséges ábrázolási-jelölési mélységgel és méretekkel.
12. Megbízott köteles a szolgáltatást magas szakmai színvonalon, I. osztályú minőségben teljesíteni. Megbízott szavatol azért, hogy a szakvéleményt a hatályos vonatkozó magyarországi és EU szabványok, szabályok, hatósági előírások és a szakma általános követelményei szerinti tartalommal, azoknak megfelelően készíti el.
13. Az elkészítendő dokumentációban foglalt szellemi alkotás a Megbízott tulajdona lesz, de a szolgáltatási díj megfizetésével a Megrendelő megszerzi a dokumentáció szabad, korlátozás mentes felhasználói jogát, amely alapján a Megbízott előzetes jóváhagyása nélkül (de tájékoztatása mellett) jogosult azt teljes körben és korlátlan ideig felhasználni, a konzorciumi tag részére átadni, illetve tovább tervezésre másnak átadni, átdolgozni, ezzel kapcsolatban a Megbízottnak további igénye nincs.
14. Megbízott köteles a közbeszerzési eljárásba tanácsadói minőségbe bekapcsolódni az ajánlattevők által feltett akadálymentesítéssel, rehabilitációval kapcsolatos kérdéseket 3 napon belül megfelelő módon megválaszolni.

**A Szolgáltatási díj, fizetési feltételek**

1. A Szolgáltatási díj mértéke – az ajánlattal összhangban – (az ajánlati ár nettó összegként meghatározva): ………………….- Ft. +Áfa, azaz bruttó: …………………………...- Ft.

|  |  |  |  |
| --- | --- | --- | --- |
| **S.sz.** | **Intézmény neve** | **Nettó ajánlati ár Ft** | **Bruttó ajánlati ár Ft** |
| 1. | Borsod-Abaúj-Zemplén Megyei Óvoda, Általános Iskola, Szakiskola, Készségfejlesztő Iskola, Fejlesztő Nevelést-Oktatást Végző Iskola, Kollégium és Egységes Gyógypedagógiai Módszertani Intézmény (3578 Girincs, Rákóczi u. 1. HRSZ 33) |  |  |
| 2. | Borsod-Abaúj-Zemplén Megyei Óvoda, Általános Iskola, Szakiskola, Készségfejlesztő Iskola, Fejlesztő Nevelést-Oktatást Végző Iskola, Kollégium és Egységes Gyógypedagógiai Módszertani Intézmény Sátoraljaújhelyi Tagintézménye (3980 Sátoraljaújhely, Hajnal u. 8. HRSZ: 1317) |  |  |
| 3. | Borsod-Abaúj-Zemplén Megyei Óvoda, Általános Iskola, Speciális Szakiskola, Kollégium és Egységes Gyógypedagógiai Módszertani Intézmény Sárospataki Tagintézménye (3950 Sárospatak, Nagy Lajos utca 10. HRSZ: 1857/5.) |  |  |
| 4. | Borsod-Abaúj-Zemplén Megyei Óvoda, Általános Iskola, Szakiskola, Készségfejlesztő Iskola, Fejlesztő Nevelést-Oktatást Végző Iskola, Kollégium és Egységes Gyógypedagógiai Módszertani Intézmény Kurityáni Tagintézménye (3732 Kurityán, Kossuth utca 130. HRSZ:1 ) |  |  |
| 5. | Borsod-Abaúj-Zemplén Megyei Óvoda, Általános Iskola, Szakiskola, Készségfejlesztő Iskola, Fejlesztő Nevelést-Oktatást Végző Iskola, Kollégium és Egységes Gyógypedagógiai Módszertani Intézmény Ózdi Tagintézménye (3600 Ózd, 48-as út 26. HRSZ:5319/2 ) |  |  |
| 6. | Borsod-Abaúj-Zemplén Megyei Óvoda, Általános Iskola, Szakiskola, Készségfejlesztő Iskola, Fejlesztő Nevelést-Oktatást Végző Iskola, Kollégium és Egységes Gyógypedagógiai Módszertani Intézmény Sályi Tagintézménye (3425 Sály, Gárdonyi út 18., HRSZ: 41) |  |  |
| 7. | Borsod-Abaúj-Zemplén Megyei Óvoda, Általános Iskola, Speciális Szakiskola, Kollégium és Egységes Gyógypedagógiai Módszertani Intézmény Tornanádaskai Tagintézménye (3767 Tornanádaska, Kossuth út 1. Hrsz: 7/5) |  |  |
| 8. | Borsod-Abaúj-Zemplén Megyei Óvoda, Általános Iskola, Szakiskola, Készségfejlesztő Iskola, Kollégium és Egységes Gyógypedagógiai Módszertani Intézmény Boldogkőváralja Kossuth utca Telephelye (3885 Boldogkőváralja, Kossuth u. 37/A. Hrsz: 264) |  |  |
|  | **Összesen:** |  |  |

A Megbízott részszámla kiállítására jogosult részletes ajánlatna és a fenti táblázatnak megfelelő bontásban, azon belül a végleges kiviteli terv elfogadását követően állítható ki maximum a részletes ajánlatban az adott kivitelezési helyszínre megadott ellenszolgáltatás díjának 75 % mértékéig. A záró számla kiállításra valamennyi helyszínen történő sikeres kivitelezői átadás-átvétel napjától követően történhet.

Felek rögzítik, hogy a rendelkezésre állás, dokumentum-aktualizálás, és dokumentáció átdolgozás, módosítás feladatok ellátásáért külön díjazásban nem részesül.

Megrendelő előleget nem fizet. A szolgáltatási díj utófinanszírozásban kerül kiegyenlítésre. A szolgáltatási díj a feladatok szerződésszerű, teljesítésigazolással igazolt teljesítését követően benyújtott, szerződésszerű és a jogszabályoknak megfelelő számla és mellékletei kézhezvételét követően kerül kifizetésre az alábbiak szerint.

A számlák bruttó összege 30 napos fizetési határidővel utófinanszírozással, átutalással kerül kiegyenlítésre a Megbízott fentiekben meghatározott bankszámlájára.

Az ellenszolgáltatás teljesítésének feltételeire egyebekben a 272/2014. (XI.5.) Korm. rendelet rendelkezései az irányadók.

1. Megrendelő a szerződés (rész)teljesítésének elismeréséről ((rész)teljesítésigazolás) vagy az elismerés megtagadásáról, legkésőbb a Megbízott teljesítésétől számított 15 napon belül írásban nyilatkozik. Megbízott kizárólag akkor nyújthat be számláit, ha Megrendelő a Megbízott szerződésszerű (rész)teljesítését (rész)teljesítésigazolással elismerte.

A (rész)teljesítésigazolás aláírására jogosult személy önállóan aláírhatja a (rész)teljesítésigazolásokat. A teljesítésigazolás aláírására jogosult személy

Megrendelő részéről: ……………………..

Megbízott részéről: …………………….

Megbízottnak a teljesítésigazolások és számlák kiállításához át kell adnia a jelen beszerzési eljárás ajánlattételi felhívás III. pontja szerinti feladatok elvégzése eredményeként létrejött dokumentumokat.

Egyben Megbízott vállalja, hogy a jelen szerződés időtartama alatt rendelkezésre áll és a kivitelezés során a felmerült változásoknak megfelelően a jelen szerződés szerint elkészített dokumentációt aktualizálja, szükség esetén átdolgozza, módosítja, melyért külön díjazásban nem részesül.

1. Felek kijelentik, hogy a Megbízotti díj Megbízott valamennyi, a szerződésszerű teljesítéshez szükséges, igazolt költségét tartalmazza, Megbízott egyéb díjazásra, költségtérítésre nem jogosult. Felek rögzítik, hogy a pályázati, valamint az ajánlattételi felhívásban felsorolt támogatható tevékenységek körében az ajánlati kötöttség beálltát követően bekövetkezett változás okán Megbízott többletdíjazást nem igényelhet, a feladatot azonban ellátni köteles.

**Kapcsolattartás**

1. Megrendelő és Megbízott a következő pontban meghatározott kapcsolattartó személyek útján folyamatosan konzultálnak, egyeztetnek egymással. Bármely fél kérhet alkalmanként 1 napos konzultációs határidőt egy döntés meghozatala kapcsán.

Felek a kapcsolattartás során az alábbiakban megadott email címeket, mobiltelefonszámokat és postacímeket használják.

Megrendelő részéről: ……………………

Megrendelő email címe: ……………………

Megrendelő telefonszáma: ……………………

Megrendelő postacíme:. ……………………

Megbízott részéről: ……………………

Megbízott email címe: ……………………

Megbízott telefonszáma: ……………………

Megbízott postacíme: ……………………

**Egyéb rendelkezések**

1. Amennyiben a Projekt támogatási szerződés módosítása válik szükségessé, vagy a Támogató szervezet jelen szerződésben foglaltaktól eltérő feltételeket szab a Projekt megvalósítására vonatkozóan, abban az esetben ezzel összhangban módosítani szükséges a két fél egyező akarata mellett jelen szerződést.
2. Felek kötelezettséget vállalnak arra, hogy a szerződés teljesítése során a jóhiszeműség és a tisztesség követelményeinek megfelelően, kölcsönösen együttműködnek. Ennek megfelelően időben tájékoztatják egymást nem csupán a jelen megállapodásban foglaltak teljesítéséről, hanem minden olyan számottevő kérdésről, amely a szerződés teljesítésére kihatással lehet.
3. Jelen szerződés módosítása Felek közös akaratából kizárólag írásban lehetséges.
4. A jelen szerződésben nem szabályozott kérdésekben a Ptk. vonatkozó rendelkezései és a vonatkozó jogszabályok rendelkezései az irányadók. Felek megállapodnak, hogy a köztük felmerülő esetleg vitás kérdéseket elsődlegesen békés úton, tárgyalással intézik el.
5. Felek megállapodnak, hogy jelen szerződést kizárólag rendkívüli felmondással jogosultak megszüntetni.
6. Felek késedelmi kötbért kötnek ki a teljesítési véghatáridő tekintetében, amelynek alapja a nettó Szolgáltatási díj, mértéke napi 0,3 %, de maximum 15%. Ajánlatkérő az 5 napot meghaladó késedelmes teljesítést súlyos szerződésszegésként értékeli, és a szerződés hatályát rendkívüli felmondással megszüntetheti, amikor is a meghiúsulási kötbér szabályai irányadóak.
7. Felek rögzítik, hogy jelen szerződés alkalmazása során csak és kizárólag az alábbi esetek bekövetkezte jelent olyan súlyos szerződésszegést, amely alapján az arra jogosult Fél rendkívüli felmondási jogát gyakorolhatja:

Ha Megbízott Megrendelőnek az erre vonatkozó írásbeli felszólításában meghatározott legalább 2 (kettő) napos póthatáridő alatt sem kezdi el a feladatellátást.

Ha Megrendelő a jelen szerződés szerinti fizetési kötelezettségének Megbízott erre vonatkozó írásbeli felszólítása ellenére, a felszólításban meghatározott legalább 15 napos póthatáridőben sem tesz eleget.

1. Felek a rendkívüli felmondás esetén akként számolnak el egymással, hogy a már Megbízott által teljesített feladatok díjára Megbízott igényt tarthat Megrendelőtől, és Megrendelő köteles azt Megbízott részére haladéktalanul megfizetni, érvényes és megalapozott Megbízotti felmondás esetén a Felek által jelen szerződésben kikötött meghiúsulási kötbér megfizetésével együtt. A meghiúsulási kötbér megfizetése Feleket az okozott kár meghiúsulási kötbér összegét meghaladó részének megtérítése alól nem mentesíti.
2. A Megrendelő és Megbízott is jelen szerződésben meghatározott rendkívüli felmondása gyakorlása esetén meghiúsulási kötbérre tarthat igényt, melynek alapja a nettó Megbízotti díj, amelynek maximális mértéke a teljes nettó szolgáltatási díj 15 %-a.
3. A Megbízott a nem megfelelő, vagy késedelmes teljesítésből eredő Megrendelő részére okozott kár megtérítésére köteles.
4. Az ajánlati felhívás III.2 (Borsod-Abaúj-Zemplén Megyei Óvoda, Általános Iskola, Szakiskola, Készségfejlesztő Iskola, Fejlesztő Nevelést-Oktatást Végző Iskola, Kollégium és Egységes Gyógypedagógiai Módszertani Intézmény Sátoraljaújhelyi Tagintézménye (3980 Sátoraljaújhely, Hajnal u. 8. HRSZ: 1317)), III.3 (Borsod-Abaúj-Zemplén Megyei Óvoda, Általános Iskola, Speciális Szakiskola, Kollégium és Egységes Gyógypedagógiai Módszertani Intézmény Sárospataki Tagintézménye (3950 Sárospatak, Nagy Lajos utca 10. HRSZ: 1857/5.)) pontjában meghatározott intézmények szeptember 1. napjával, a III.5 (Borsod-Abaúj-Zemplén Megyei Óvoda, Általános Iskola, Szakiskola, Készségfejlesztő Iskola, Fejlesztő Nevelést-Oktatást Végző Iskola, Kollégium és Egységes Gyógypedagógiai Módszertani Intézmény Ózdi Tagintézménye (3600 Ózd, 48-as út 26. HRSZ:5319/2 )) pontjában meghatározott intézmény július 1. napjával másik Tankerületi Központ fenntartásába kerül. Ezen intézmények esetében a felek egymással szembeni kötelezettsége abban az esetben válik jogerőssé, ha az ajánlatkérő megkapja a konzorcium alapítására az engedélyt és a konzorcium megalakul, ami a pályázat kezelői oldalon is átvezetésre kerül. Abban az esetben, ha nem lehetséges a konzorcium alapítása az összes szolgáltatási díj ezen intézményekre adott ajánlati összeggel csökken.

A jelen szerződés négy, egymással mindenben megegyező, nyolc számozott oldalból álló, magyar nyelvű példányban készült, amelyet Felek az alulírt helyen és időpontban, elolvasás és az abban foglaltak megértése után, mint akaratukkal mindenben megegyezőt, jóváhagyólag írják alá.

Kelt:

…………………………2019. ……………. ……..

|  |  |  |
| --- | --- | --- |
| Megrendelő |  | Megbízott |

Megrendelő pénzügyi ellenjegyzése Mezőkövesd, 2019. ………..: ………………………….

Megrendelő jogi ellenjegyzése Mezőkövesd, 2019. ………….: ……………………………….

Melléklet:

* képesítést igazoló bizonyítvány/diploma másolata